
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕΡΙΕΧΟΜΕΝΑ 


ΝΟΜΟΙ 

1905. Για τη σύμβαση πρακτορείας επιχειρηματικών απαιτήσεων 

και άλλες διατάξεις. 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Ανάκληση της αριθ. 21/19.2.1988 πράξης του Υπουργικού Συμ¬ 
βουλίου «Παραχώρηση τμήματος του Β.Κ. 934 δημοσίου κτή¬ 
ματος, (αρμοδιότητας Οικον. Εφορίας Πατρών), στον Οργανά 
σμό Διαχειρίσεως Δημοσίου Υλικού».. . 2 

Παραχώρηση δημόσιας δασικής έκτασης στη θέση «Γκόνέτσα» πε¬ 
ριοχής Μαρκοπούλου Μεσογαίας, στη Γενική Γραμματεία 
Αθλητισμού, για την κατασκευή σκοπευτηρίου. 3 

Εφαρμογή ειδικού τιμολογίου κατανάλωσης ηλεκτρικής ενέργειας 
με μειωμένη τιμή στο προσωπικό και στους συνταξιούχους της 
Δημόσιας Επιχείρησης Ηλεκτρισμού. 4 


ΝΟΜΟΙ 


ΝΟΜΟΣ ΑΡΙΘ. 1905 (1) 

Για τη σύμβαση πρακτορείας επιχειρηματικών απαιτήσεων και άλλες 

διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. Η σύμβαση πρακτορείας επιχειρηματικών απαιτήσεων καταρτίζε¬ 
ται εγγράφως μεταξύ ενός κατά κύριο επάγγελμα προμηθευτή αγαθών 
ή υπηρεσιών και ενός πράκτορα επιχειρηματικών απαιτήσεων, ο οποίος 
αναλαμβάνει να παρέχει στον προμηθευτή, για το διάστημα που συμφω- 
νείται, έναντι αμοιβής, υπηρεσίες σχετικές με την παρακολούθηση και 
είσπραξη μιας ή μέρους ή του συνόλου των απαιτήσεων του προμη¬ 
θευτή, ιδίως από συμβάσεις πώλησης αγαθών, παροχής υπηρεσιών σε 
τρίτους ή εκτέλεση έργων. Περιεχόμενο της πρακτορείας αποτελεί ιδίως 
ή εκχώρηση απαιτήσεων στον πράκτορα με ή χωρίς δικαίωμα αναγω¬ 
γής, η εξουσιοδότηση για την είσρπαξή τους, η χρηματοδόλτηση του 
προμηθευτή με προεξόφληση των απαιτήσεων, η λογιστική ή νομική 
παρακολούθηση των απαιτήσεων, η διαχείρισή τους, η ολική ή μερική 
κάλυψη του πιστωτικού κινδύνου του προμηθευτή. 

2. Η σύμβαση πρακτορείας είναι δυνατό να αφορά και σε μη γεννημέ¬ 
νες κατά το χρόνο σύναψης της σύμβασης απαιτήσεις, όπως επίσης και 
στον καθορισμό, με μορφή ειδικού ανοικτού λογαριασμού, του ύψους του 
πιστωτικού κινδύνου, που ο πράκτορας αναλαμβάνει κάθε φορά να κα¬ 
λύψει. 

3. Αντικείμενο της σύμβασης του άρθρου αυτού μπορεί να είναι και 
απαιτήσεις, έναντι πελατών στο εξωτερικό, από εξαγωγική δραστηριό¬ 
τητα, όπως επίσης και απαιτήσεις οίκων του εξωτερικού έναντι πελα¬ 


τών τους στην Ελλάδα από εισαγωγική δραστηριότητα. 

4. Αντικείμενο των διατάξεων του παρόντος νόμου είναι και οι συμ¬ 
βάσεις που συνάπτονται μεταξύ πρακτόρων επιχειρηματικών απαιτή¬ 
σεων, για την εκτέλεση των συμβάσεων των προηγούμενων παραγρά¬ 
φων του παρόντος άρθρου και την άσκηση των εξ αυτών δικαιωμάτων. 

5. Η νομική παρακολούθηση ή επιδίωξη είσπραξης των απαιτήσεων, 
όπως περιγράφονται στο άρθρο αυτό, θα διενεργούνται δικαστικώς ή 
εξωδίκως σύμφωνα με τις διατάξεις/του Κώδικα πολιτικής Δικονομίας 
και του Κώδικα περί Δικηγόρων. 

Άρθρο 2 

1. Η κατά το προηγούμενο άρθρο πρακτορεία επιχειρηματικών απαι¬ 
τήσεων αναγγέλλεται εγγράφως από τον πράκτορα ή τον προμηθευτή 
στον οφειλέτη. Με την αναγγελία πρέπει να προσδιορίζονται επαρκώς οι 
απαιτήσεις, στις οποίες η πρακτορεία αφορά και η ταυτότητα του πρά¬ 
κτορα. 

2. Αναγγελία θεωρείται και η έγγραφη γνωστοποίηση στον οφειλέτη 
της ύπαρξης της σύμβασης μεταξύ του β πράκτορα και του προμηθευτή, 
καθώς και η αναγραφή στα προς εξόφληση παραστατικά της ταυτότη¬ 
τας του πράκτορα. 

3. Η αναγγελία του άρθρου αυτού μπορεί, επίσης, να γίνει με οποιον- 
δήποτε πρόσφορο, κατά τις συναλλαγές, έγγραφο τρόπο, αρκεί να απο- 
δεικνύεται παραχρήμα. 

4. Ο πράκτορας δεν αποκτά τα συμφωνηθέντα δικαιώματα απέναντι 
στον οφειλέτη και τους τρίτους πριν από την, κατά την παράγραφο 2 του 
παρόντος άρθρου, αναγγελία. Παροχή του οφειλέτη προς τον πράκτορα 
πριν από την αναγγελία ελευθερώνει τον οφειλέτη έναντι του προμη¬ 
θευτή. 

5. Οι συμβάσεις του άρθρου 1 του νόμου αυτού κατισχύουν των τυχόν 
συμφωνιών μεταξύ προμηθευτή και οφειλέτη περί ανεκχωρήτου των με¬ 
ταξύ τους απαιτήσεων. 

• Άρθρο 3 

1. Ο προμηθευτής ευθύνεται απέναντι στον τίρϊαίτορα για την ύπαρξη 
και το ύψος των απαιτήσεων, που αποτελούν αντικείμενο της σύμβασης 
του άρθρου 1 του παρόντος νόμου. 

2. Ο προμηθευτής έχει την υποχρέωση να θέσει στη διάθεση του πρά¬ 
κτορα τις σχετικές με τις απαιτήσεις, που αποτελούν αντικείμενο της με¬ 
ταξύ τους σύμβασης, πληροφορίες και τα παραστατικά, κατά το άρθρο 
456 Α.Κ., το αργότερο μέχρι το χρόνο, κατά τον οποίο ο πράκτορας δι¬ 
καιούται να ασκήσει το δικαιώματά του από τη σύμβαση. 

3. Δεν επιτρέπεται η σύναψη συμβάσεων του άρθρου 1 του παρόντος 
νόμου με περισσότερους του ενός πράκτορες επιχειρηματικών απαιτή¬ 
σεων για την ίδια απαίτηση. Η εκ δόλου παράβαση της διάταξης αυτής 
τιμωρείται με τις περί απάτης διατάξεις του Ποινικού Κώδικα. Ο άδι- 
κος χαρακτήρας της πράξης δεν υφίσταται εάν οι, κατά τα παραπάνω, 
πράκτορες συναίνεσαν στη σύναψη των συμβάσεων αυτών. 

Άρθρο· 4 

1. Η δραστηριότητα της πρακτορείας επιχειρηματικών απαιτήσεων 
τρίτων, όπως περιγράφεται στο άρθρο 1 του νόμου αυτού, μπορεί να 
ασκηθεί μόνο από: 

α) τράπεζες, που έχουν εγκατασταθεί και λειτουργούν νόμιμα στην 
Ελλάδα και 

β) ανώνυμες Εταιρείες, με αποκλειστικό σκοπό την άσκηση της δρα¬ 
στηριότητας αυτής. 

2. Για τη σύσταση των ανωνύμων Εταιρειών του εδαφίου β' της 
προηγούμενης παραγράφου του παρόντος άρθρου, απαιτείται ειδική 
άδεια της Τράπεζας της Ελλάδος, η οποία δημοσιεύεται στην Εφημε¬ 
ρίδα της Κυβερνήσεως. Όμοια άδεια απαιτείται και για τη μετατροπή 
υφιστάμενης Εταιρείας σε Ανώνυμη Εταιρεία με αποκλειστικό σκοπό 
την πρακτορεία επιχειρηματικών απαιτήσεων τρίτων, όπως και για την 
εγκατάσταση και λειτουργία στην Ελλάδα αλλοδαπών Εταιρειών του 
αυτού σκοπού. ■ 

Με πράξεις του Διοικητή της Τράπεζας της Ελλάδος καθορίζονται τα 
κριτήρια και οι προϋποθέσεις για την παροχή της άδειας της διάταξης 
αυτής. 

3. Το καταβεβλημένο μετοχικό κεφάλαιο των ανωνύμων Εταιρειών 
του εδαφίου β’ της παραγράφου 1 του άρθρου αυτού δεν μπορεί να είναι 
μικρότερο από το ήμισυ του ελάχιστου μετοχικού κεφαλαίου που απαι¬ 
τείται για τη σύσταση ανωνύμων τραπεζικών Εταιρειών. Η καταβολή 
του παραπάνω κεφαλαίου απαιτείται και για τη χορήγηση άδειας εγκα¬ 
τάστασης και λειτουργίας στην Ελλάδα αλλοδαπών Εταιρειών πρακτο- 
ρείας επιχειρηματικών απαιτήσεων τρίτων. 

4. Το κατά την προηγούμενη παράγραφο ελάχιστο μετοχικό κεφά¬ 
λαιο πρέπει να είναι ολόκληρο καταβεβλημένο σε μετρητά. 

Κατ’ εξαίρεση επιτρέπεται η κάλυψη , μέχρι του ημίσεος του μετοχι¬ 
κού κεφαλαίου με εισφορά σε' είδος, εφ’ όσον αυτό θα χρησιμοποιηθεί 
από την ίδια την εταιρεία για την κάλυψη των·αναγκών της. 

5. Οι μετοχές των ανωνύμων εταιρειών του εδαφίου β' της παραγρά¬ 
φου 1 του παρόντος άρθρου είναι ονομαστικές. Η μεταβίβασή τους για 
οποιαδήποτε νομική αιτία, με εξαίρεση την κληρονομική διαδοχή και τη 
γονική παροχή, χωρίς προηγούμενη άδεια της Τράπεζας της Ελλάδος 
είναι άκυρη, εάν με τη μεταβίβαση ο αποκτών συγκεντρώνει μετοχές 
που αντιπροσωπεύουν ποσοστό μεγαλύτερο του δέκα τοις εκατό του κα¬ 
ταβεβλημένου μετοχικού κεφαλαίου. Ο έλεγχος των Εταιρειών αυτών 
διεξάγεται από μέλη του Σώματος Ορκωτών Λογιστών. 

Άρθρο 5 

1. Η Τράπεζα της Ελλάδος ασκεί εποπτεία και έλεγχο στις Εταιρείες 
του εδαφίου β' της παραγράφου 1 του προηγούμενου άρθρου 4 και μπο¬ 
ρεί να ζητεί από αυτές οποιαδήποτε σχετικά στοιχεία. 

2. Με πράξεις του Διοικητή ·$ης Τράπεζας της Ελλάδος καθορίζονται, 
συντελεστές φερεγγότητας, ρευστότητας και συγκέντρωσης κινδύνων, 
που είναι υποχρεωτικοί για τις Εταιρείες του άρθρου 4 του παρόντος νό¬ 
μου. 

3. Σε περιπτώσεις παράβασης των διατάξεων του νόμου αυτού,.η 

Τράπεζα της Ελλάδος μπορεί να επιβάλλει όλα τα προβλεπόμενα για τις 
ανώνυμες Εταιρείες μέτρα, εφαρμοζομένων αναλόγως και των σχετι¬ 
κών διατάξεων του νόμου για τον έλεγχο και την εποπτεία των τραπε¬ 
ζών. - 

Άρθρο 6 

1. Το αντικείμενο των συμβάσεων του άρθρου 1 του νόμου αυτού, 
καθώς και των παρεπόμενων αυτών συμφώνων, ασκούμενο από Εται¬ 
ρείες της παραγράφου 1 του άρθρου 4 του παρόντος νόμου, υπάγεται 
στις διατάξεις του ν. 1642/1986 για την επιβολή του φόρου προστιθέ¬ 
μενης αξίας. 

2. Ως φορολογητέα αξία για τον υπολογισμό του φόρου της προηγού¬ 
μενης παραγράφου λαμβάνονται υπόψη τα πάσης φύσεως ακαθάριστα 
έσοδα των φορέων της παραγράφου 1 του άρθρου 4 του νόμου αυτού, 
που προκύπτουν από τη δραστηριότητα του άρθρου 1 του ίδιου νόμου, 
χωρίς καμία έκπτωση, με εξαίρεση το φόρο του παρόντος άρθρου, τα 
οποία υπόκεινται στον εκάστοτε σε,ισχύ συντελεστή του πίνακα Β’ του 
Παραρτήματος II του άρθρου 67 του ν 1642/1986. 

3. Για τον προσδιορισμό του καθαρού εισοδήματος κερδών των φο¬ 
ρέων του άρθρου 4 του νόμου αυτού, επιτρέπεται να ενεργείται έκπτωση 
έως 3% επί του συνόλου των ετήσιων ακαθάριστων εσόδων του, που 
προέρχονται από τη δραστηριότητα του άρθρου 1 του νόμου αυτού, για 
την κάλυψη του κινδύνου από τη δραστηριότητα αυτή. 

Η έκπτωση αυτή φέρεται σε ειδικό αφορολόγητο αποθεματικό, το 
ύψος του οποίου δεν μπορεί να υπερβαίνει το ήμισυ του καταβεβλημένου 
μετοχικού κεφαλαίου των φορέων του εδαφίου β' της παραγράφου 1 του 
άρθρου 4 του νόμου αυτού ή το τέταρτο του καταβεβλημένου μετοχικού 


κεφαλαίου των φορέων του εδαφίου α' της ίδιας παραγράφου. 

Άρθρο 7 

Λεπτομέρειες της εφαρμογής του παρόντος νόμου ρυθμίζονται με 
κοινές αποφάσεις των Υπουργών Εθνικής Οικονομίας, Οικονομικών 
και Εμπορίου. 

! Άρθρο 8 

Τροποποίηση του ν. 1642/1986. 

Το εδάφιο κστ’ της παραγράφου 1 του άρθρου 18 του ν. 1642/1986 
αντικαθίσταται ως εξής: 

«κστ. οι εργασίες, στις οποίες περιλαμβάνεται και η διαπραγμάτευση, 
που αφορούν καταθέσεις, τρεχούμενους λογαριασμούς, πληρωμές, με¬ 
ταφορές, καταθέσεων και εμβάσματα, απαιτήσεις, πιστωτικούς τίτλους, 
επιταγές και λοιπά αξιόγραφα, με εξαίρεση την είσπραξη απαιτήσεων 
τρίτων, καθώς και τις εργασίες που αφορούν την πρακτορεία επιχειρη¬ 
ματικών απαιτήσεων που ενεργείται από τις επιχειρήσεις που ασχολού¬ 
νται με τις εργασίες αυτές». 

Άρθρο 9 

Η ισχύς των διατάξεων του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλομε τη δημοσίευση του παρόντος στην Εφημερίδα της Κυ¬ 
βερνήσεως και την εκτέλεσή του ως νόμου του Κράτους. 

Αθήνα, 8 Νοεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΟΙΚΟΝΟΜΙΚΟΝ 

ΙΩΑΝ. ΠΑΛΑΙΟΚΡΑΣΣΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ Ο ΑΝΑΠΛΗΡΩΤΗΣ ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΟΥ 

ΕΥΘ. ΧΡΙΣΤΟΔΟΥΛΟΥ ΣΩΤ. ΧΑΤΖΗΓΑΚΗΣ 

Θεωρήθηκε και τέθηκε η Μεγάλη Σφραγίδα τον Κράτους. 

' Αθήνα, 9 Νοεμβρίου 1990 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ. ΚΑΝΕΛΛΟΠΟΥΛΟΣ 
—-♦- 

ΠΡΑΞΕΙΣ ΥΠΟΥΡ ΓΙΚΟΥ ΣΥΜΒΟΥΛΙΟΥ 

( 2 ) 

Πράξη 124 της 7 Νοεμβρίου 1990 

Ανάκληση της αριθ. 21/19.2.1988 πράξης του Υπουργικού Συμβου¬ 
λίου «Παραχώρηση τμήματος του Β.Κ. 934 δημοσίου κτήματος, 

(αρμοδιότητας Οικον. Εφορίας Πατρών), στον Οργανισμό Διαχειρί- 

σεως Δημοσίου Υλικού». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 5 του Α.Ν. 1331/1949, σύμφωνα με 
τις οποίες με απόφαση του Υπουργικού Συμβουλίου, είναι δυνατόν να 
παραχωρηθούν κατά κυριότητα, δωρεάν ή με τίμημα ακίνητα του Δη¬ 
μοσίου σε Ιδρύματα, Οργανισμούς ή Σωματεία Κοινής Ωφελείας, για 
την εκπλήρωση των ειδικών σκοπών των. 

2. Την αριθ. 21/19.2.88 πράξη του, που εκδόθηκε σύμφωνα με' τις 
διατάξεις του άρθρου 5 του Α.Ν. 1331/1949 και με την οποία εγκρί- 
θηκε η δωρεάν και κατά πλήρες δικαίωμα κυριότητας, νομής και κατο¬ 
χής παραχώρηση τμήματος του ΒΚ 934 δημοσίου ακινήτου Πατρών, 
έκτασης 21.000 τ.μ., στον Οργανισμό Διαχειρήσεως Δημοσίου Υλικού, 
με σκοπό την αποθήκευση υλικών και τροχοφόρων οχημάτων του Δη¬ 
μοσίου, Ν.Π.Δ.Δ. και Ν.Π.Ι.Δ., που εκποιούνται από τον ΟΔΔΥ. 

3. Το αριθ. 47436/4.5.88 πωλητήριο του Υπουργείου Οικονομι¬ 
κών, με το οποίο παραχωρήθηκε στον 0ΔΔΥ το πιο πάνω ακίνητο του 
Δημοσίου. 

4. Το αριθ, 21098/15.12.88 έγγραφο του Οργανισμού Διαχειρί- 
σεως Δημοσίου Υλικού, με το οποίο γνωστοποιήθηκε απόφαση του Διοι¬ 
κητικού Συμβουλίου του, που ελήφθη στην αριθ. 1621/30.11.88 συνε¬ 
δρίασή του, σύμφωνα με την οποία το ΒΚ 934 δημόσιο κτήμα είναι 
ακατάλληλο για το σκοπό που παραχωρήθηκε λόγω θέσεως και δια- 
μορφώσεως του εδάφους. 

5. Την αριθ. Α. 683/204/14,3.89 απόφαση της Νομάρχου Αχαΐας 

με την οποία ανακλήθηκε προηγούμενη αριθ. 20517/1926/ 4.12.87 
απόφαση για την παραχώρηση του ΒΚ 934 δημοσίου ακινήτου στον 
Οργανισμό Διαχειρήσεως Δημοσίου Υλικού. 

6. Την αριθ. 1053114/4448/Α 0010/19.10.1990 εισήγηση του 
Υπουργού Οικονομικών, αποφασίζει: 

Την ανάκληση της αριθ. 21/19.2.1988 πράξης του, με την οποία 
είχε παραχωρηθεί δωρεάν και κατά κυριότητα στον Οργανισμό Διαχει¬ 
ρήσεως Δημοσίου Υλικού (ΟΔΔΥ) τμήμα του ΒΚ 934 δημοσίου κτήμα¬ 
τος (αρμοδιότητας ΔΟΥ Β' Πατρών), εμβαδού 21.000 τ.μ. 

Η πράξη αυτή να δημοσιευθεί στην Εφημερίδα της Κυβερνήσεως. 
Ο Πρόεδρος Οι Αντιπρόεδροι Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


(3)' 

Πράξη 126 της 7 Νοεμβρίου 1990 

Παραχώρηση δημόσιας δασικής έκτασης στη θέση «Γκονέτσα» περιο¬ 
χής Μαρκοπούλου Μεσογαϊας, στη Γενική Γραμματεία Αθλητισμού, 

για την κατασκευή σκοπευτηρίου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις των άρθρων: α) 45 παρ. 3 και 4 του Ν. 998/79 
«Περί προστασίας των δασών και των δασικών εν γένει εκτάσεων της 
χώρας» και β) 13 παρ. 2Β του Ν. 1734/87 «Βοσκότοποι και ρύθμιση 
ζητημάτων σχετικών με κτηνοτροφική αποκατάσταση και με άλλες πα¬ 
ραχωρήσεις, καθώς και θεμάτων που αφορούν δασικές εκτάσεις». 

2. Το αριθ. 6652/7.3.89 έγγραφο της Γενικής Γραμματείας Αθλη- 1 
τισμού, με το οποίο ζητήθηκε από το Υπουργείο Γεωργίας η παραχώ¬ 
ρηση δημόσιας δασικής έκτασης, στην περιοχή Μαρκοπούλου Μεσο- 
γαίας για την κατασκευή σκοπευτηρίου. 

3. Το αριθ. 644/22.3.1990 έγγραφο του Υπουργείου Γεωργίας 
(Δ/νση Προστασίας Δασών και ΔΠ), με το οποίο προτείνεται η παραχώ¬ 
ρηση της έκτασης στη Γενική Γραμματεία Αθλητισμού. 

4. Την αριθ. 33/15.3.90 πράξη του Νομαρχιακού Συμβουλίου Ανα¬ 
τολικής Αττικής, με την οποίοι αποφασίστηκε, ομόφωνα, η παραχώ¬ 
ρηση έκτασης 306,708 στρεμμάτων στη Γενική Γραμματεία Αθλητι¬ 
σμού. 

5. Τα λοιπά στοιχεία του φακέλλου καθώς και τη μελέτη επιπτώσεων 
και αποκατάστασης του οικολογικού περιβάλλοντος από την κατασκευή 
του σκοπευτηρίου. 

6. Την αριθ. 86326/5869/ 15-10.90 πρόταση του Αναπληρωτή . 
Υπουργού Γεωργίας, αποφασίζει: 

1. Την παραχώρηση, κατά χρήση, στη Γενική Γραμματεία Αθλητι¬ 
σμού δημόσιας δασικής έκτασης εμβαδού 30,708 στρεμμάτων στη 
θέση «Γκονέτσα» μεταξύ των κορυφογραμμών Στρογγύλι - Στρογγυλο- 
πούλα, που βρίσκεται στα όρια των Δήμων Μαρκοπούλου και Κορω- 
πίου, όπως ειδικότερα εμφανίζεται με τα στοιχεία ΑΚΜΛΒΠΡΣΤΕ 
Α, σε απόσπασμα Χάρτου με κλίμακα: 1:5000, θεωρημένο από τη Δ/ 
νση Μελετών Τεχνικών Έργων της Γενικής Γραμματείας Αθλητι¬ 
σμού. 

2. Η παρα$ύρηση τελεί στο διηνεκές υπό τους παρακάτω όρους και 
προϋποθέσεις: 

α. η παραχώρηση γίνεται αποκλειστικά για την κατασκευή σκοπευ¬ 
τηρίου και διαρκεί για όσο χρόνο υφίσταται ο σκοπός για τον οποίο γίνε¬ 
ται. Σε περίπτωση που εκλείψει ο σκοπός αυτοδίκαια και χωρίς διατυ¬ 
πώσεις η έκταση θα επανέλθει στη διοίκηση και διαχείρηση του Υπουρ¬ 
γείου Γεωργίας. 

β. η διαμόρφωση των χώρων και η εκχέρσωση της δασικής βλάστη¬ 
σης θα περιοριστεί στους χώροϋς που, βάσει της υποβληθείσης μελέτης, 
προβλέπεται δημιουργία εγκαταστάσεων. 


γ. κατά την κατασκευή του έργου, θα τηρηθούν επακριβώς οι προτά¬ 
σεις της μελέτης που έχει συνταχθεί και θα εκτελεστούν όλα τα έργα και 
οι εργασίες για βελτίωση, συντήρηση και επαύξηοη του πρασίνου, ώστε, 
τελικά, να μην αλλοιωθεί το φυσικό περιβάλλον στην περιοχή., 
δ. σε περίπτωση περίφραξης της παραχωρούμενης έκτασης, θα περι- 
ληφθούν στην περίφραξη, για αποτελεσματικότερη προστασί και τα μι- 
κροτμήματα δημοσίων δασικών εκτάσεων, που παρεμβάλονται μετα- 
ξύπ γεωργικών εκτάσεων και της παραχωρούμενης έκτασης. 

ε. το Υπουργείο Γεωργίας δεν έχει καμιά ευθύνη έναντι της παραχω- 
ρησιούχου για τυχόν εκνίκηση τρίτου,, εν μέρει ή εν όλω, επί της παρα- 
χωρημένης δημόσιας δασικής έκτασης. 

στ. η μη συμόρφωση με τους όρους αυτούς και η μη εφαρμογή των μέ¬ 
τρων συνιστούν λόγο υποχρεωτικής ανάκλησης της παραχώρησης. 

ζ. Η παρακολούθηση της τήρησης και της εφαρμογής των όρων και 
των υποχρεώσεων αυτής της απόφασης ανατίθεται στον εκάστοτε Δα- 
σάρχη της περιοχής. 

Η πράξη αυτή να δημοσιευθεί στην Εφημερίδα της Κυβερνήσεως. 
Ο Πρόεδρος .Οι Αντιπρόεδροι .Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 



(4) 

Πράξη 127 της 7 Νοεμβρίου 1990 
Εφαρμογή ειδικού τιμολογίου κατανάλωσης ηλεκτρικής ενέργειας με 
μειωμένη τιμή στο προσωπικό και στους συνταξιούχους της Δημό¬ 
σιας Επιχείρησης Ηλεκτρισμού. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του άρθρου 64 του ν. 1892/90 «Για τον εκσυγχρο¬ 
νισμό και την ανάπτυξη και άλλες διατάξεις». 1 

2. Την από 5.11.1990 κοινή πρόταση του Υπουργού Βιομηχανίας, 
Ενέργειας και Τεχνολογίας και του Αναπληρωτή Υπουργού Εθνικής 
Οικονομίας, αποφασίζει: 

1. Τον καθορισμό ανώτατου ορίου κατανάλωσης ηλεκτρικής ενέρ¬ 
γειας για τους μισθωτούς και τους συνταξιούχους της Δημόσιας Επιχεί¬ 
ρησης Ηλεκτρισμού, μέχρι του οποίου θα ισχύει ειδικό μειωμένο τιμολό¬ 
γιο προσωπικού (ΓΠ), ως εξής: 

α. Στους Νομούς της Μακεδονίας και Θράκης, καθώς και στους Νο¬ 
μούς Αρκαδίας, Ευρυτανίας, Τρικάλων, Καρδίτσας, Λάρισας και Ιωαν- 
νίνων 18.000 ΚΨΗ ετησίως (καταναλώσεις 12 μηνών). 

β. Στους Νομούς Κεφαλληνίας, Ζακύνθου, Ηρακλείου, Κυκλάδων, 
Λασηθίου, Μεσσηνίας, Δωδεκανήσου, Λευκάδας, Ρεθύμνου, Σάμου, 
Χανιών και Χίου 12.000 ΚΨΗ ετησίως (καταναλώσεις 12 μηνών). 

γ. Στους υπολοίπους Νομούς της Χώρας 13.500 ΚνΓΗ ετησίως 
(καταναλώσεις 12 μηνών). 

2. Ορίζει ότι με το ειδικό μειωμένο τιμολόγιο προσωπικού (ΓΠ), 
όπως έχει διαμορφωθεί με την απόφαση 219/80 του Διοικητικού Συμ¬ 
βουλίου της ΔΕΗ, θα τιμολογούνται οι καταναλώσεις μέχρι των ανωτά- 
των ορίων που αναφέρονται στις προηγούμενες παραγράφους. Οι μεγα¬ 
λύτερες από τα καθοριζόμενα κατά γεωγραφική περίπτωση όρια κατα¬ 
ναλώσεις θα τιμολογούνται σύμφωνα προς τα τιμολόγια που ισχύουν 
για τους καταναλωτές οικιακής χρήσεως. 

3. Εξουσιοδοτεί την Διοίκηση της Δημόσιας Επιχείρησης Ηλεκτρι¬ 
σμού για την εφαρμογή της πράξης αυτής. 

, Η πράξη αυτή να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα μέλη 

, __ Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 



_ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρΐου 34 

- 1 - 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΘΒ 

λειτουργούν καθημερινά από 8.00' έως 13.30' 


ΧΡΙ-ίΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρΐου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Γιά τα δημοσιεύματα των ΦΕΚ. τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


μ 

Αποστολή ΦΕΚ στην επαρχία με καταβολή της οξιάς του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι .8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 
β) » »; » Β' 

γ) » » » Γ" 

δ) » )> » Δ’ 

ε) » » » Αν 

στ) » » » Ν. 

ζ) » » » Π7 

η) » » » Δε 

θ) » » » Αν 

ι) » » » Α. 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. &Ε.Π.Ε. ' 


ια) Για όλα τα Τεύχη 


8.500 
12.500 

5.000 

12.000 

9.500 
5.000 
3.000 
6.000 

1.500 
25.000 
55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

. » 150 

» 300 

» 75 

» 1.250 

» 2.750 


Πληροφορίες: τηλ. 52.48.320 
















